Lola er en meget, meget hyggelig og charmerende vært, som var hjælpsom med det vi havde brug for: hvor vi kunne leje cykler (lige om hjørnet), hvordan vi kunne anvende offentlige transportmidler, hvor vi kunne tage hen på oplevelser og hvor der var godt at spise.
Desuden har hun den sødeste hund man kan tænke sig (næsten lige så sød som min egen).
Gode senge - og det betyder meget, når man har dårlig ryg, som jeg har - skabsplads, komfortablet badeværelse, med badekar, bidet og føntørrer.
Køkken med alle fornødenheder. Fri adgang til kaffe, te og drikkevand. Der til et par flasker vin.
Aircondition i stuen, hvor der er en fin sofa at sove på, hvis man har brug for at sove lige under aircondition, som jeg havde... :-)
Kort afstand til dejlig strand, hvor der er mange forskellige bugter, man kan vælge. Meget charmerende strand promenade, med gode restauranter.
Velassorteret supermarked 30 meter fra lejligheden.
Cykeludlejningen bør få sin egen fine anmeldelse, da den var meget, meget charmerende.
Alt i alt: et sted vi gerne besøger igen.
Venlig hilsen Per og Pia Paavo